490 ATT DWAR IL-ĠUSTIZZJA AMMINISTRATTIVA Biex jipprovdi għall-Ġustizzja Amministrattiva f’Malta. L-ATTV tal-2007, kif emendat bl-Avviżi Legali 246, 334 tal-2009, 337 tal-2010; Att VI tal-2011; Avviżi Legali 326 tal-2011, 402 tal-2012, 163, 443 tal-2013; Att IV tal-2016 u bl-Avviż Legali 5 tal-2018. L-ATTV tal-2007, kif emendat bl-Avviżi Legali 246, 334 tal-2009, 337 tal-2010; Att VI tal-2011; Avviżi Legali 326 tal-2011, 402 tal-2012, 163, 443 tal-2013; Att IV tal-2016 u bl-Avviż Legali 5 tal-2018. 1. Titolu fil-qosor. It-titolu fil-qosor ta’ dan l-Atthu Att dwar il-Ġustizzja Amministrattiva. TAQSIMA I Dispożizzjonijiet Preliminari Tifsir. 2. F’dan l-Att, sakemm ir-rabta tal-kliem ma tkunx teħtieġ mod ieħor - " amministrazzjoni pubblika " tfisser il-Gvern ta’ Malta, magħdudin il-Ministeri u d-Dipartimenti tiegħu, awtoritajiet lokali u kull korp magħqud kostitwit permezz ta’ liġi; "att amministrattiv" tinkludi l-ħruġ mill-amministrazzjoni pubblika ta’ ordni, liċenza, permess, warrant, awtorizzazzjoni, konċessjoni, deċiżjoni jew ċaħda ta’ xi talba magħmula minn membru tal-pubbliku, iżda ma tinkludix miżura li tittieħed għall-organizzazzjoni interna jew ta’ amministrazzjoni fi ħdan l-istess amministrazzjoni pubblika; " il-Ministru " tfisser il-Ministru responsabbli għall-ġustizzja; " prinċipji ta’ mġiba amministrattiva tajba " tfisser il-prinċipji ta’ mġiba amministrattiva tajba elenkatif fit-Taqsima II ta’ dan l-Att; " is-Segretarju " tfisser is-Segretarju tat-ż ta’ Reviżjoni Amministrattiva; "tribunal amministrattiv" tfisser tribunal elenkat fl-Ewwel Skeda; "Tribunal ta’ Reviżjoni Amministrattiva " tfisser it-Tribunal ta’ Reviżjoni Amministrattiva stabbilit bl-artikolu 5(1). TAQSIMA II Tribunali Amministrattivi 3. Dispożizzjoni ġenerali li tapplika għal tribunali amministrattivi. (1) Fir-relazzjonijiet tagħhom mal-pubbliku, it-tribunali amministrattivi kollha għandhom jirrispettaw u japplikaw il-prinċipji ta’ mġiba amministrattiva tajba stabbiliti f’din fit-Taqsima ta’ dan l-Att. (2) Il-prinċipji ta’ mġiba amministrattiva tajba jinkludu dawn li ġejjin: (a) tribunal amministrattiv għandu jirrispetta d-dritt tal-partijiet li jingħataw smiegħxieraq, inkluż il-prinċipji tal-ġustizzja naturali, jiġifieri: (i) nemoju dexinca u sasua, u (ii) a u dietalterampartem; (b) it-terminu li tribunal amministrattiv ikollu biex jieħu d-deċiżjoni tiegħu għandu jkun wieħed raġonevoli skond iċ-ċirkostanzi ta’ kull każ. Id-deċiżjoni għandha tingħata kemm jista’ jkun malajru għal dan il-għan it-Tribunal għandu jagħti deċiżjoni waħda dwar il-kwistjonijiet kollha involuti fil-kawża kemm jekk ikunu ta’ natura preliminari, proċedurali jew sostantiva; (ċ) tribunal amministrattiv għandu jiżgura li l-partijiet fil-proċeduri jkollhom l-istess mezzi proċedurali. Kull parti għandha tingħata l-opportunità li tippreżenta l-każ tagħha, bil-kitba jew bil-fomm jew bit-tnejn, mingħajr ma titqiegħed fiżvantaġġ; (d) tribunal amministrattiv għandu jiżgura li l-amministrazzjoni pubblika tagħmel disponibbli d-dokumenti u l-informazzjoni rilevanti għall-każ u għandu jara li l-parti jew il-partijiet l-oħra fil-proċeduri jkollhom aċċess għal dawn id-dokumenti u informazzjoni; (e) il-proċeduri quddiem tribunal amministrattiv għandu jkollhom il-forma ta’ parti kontra l-oħra. Il-provi kollha li t-tribunal jaċċetta għandhom, bħala prinċipju, jkunu disponibbli għaż-żewġ partijiet biex dawn ikunu jistgħu jargumentaw il-pożizzjonijiet diversi tagħhom; (f) tribunal amministrattiv għandu jkun f’qagħda li jeżamina kull punt ta’ natura fattwali u legali rilevanti għall-każ ippreżentat mill-partijiet skond il-liġi applikabbli; (g) sakemm il-liġi ma tiddisponix mod ieħor, il-proċeduri quddiem tribunal amministrattiv għandhom isiru bil-miftuħ; (h) is-sentenzi għandhom ikunu motivati. Tribunal amministrattiv għandu jagħti, b’mod biżżejjed ċar, il-motivi li fuqhom tkun mibnija d-deċiżjoni. Għalkemm ma jkunx meħtieġ li t-tribunal jiddisponi minn kull punt imqajjem bħala argument, sottomissjoni li tkun, li kieku din tiġi aċċettata, meħuda deċiżiva għar-riżultat tal-kawża, għandu jkollha risposta speċifika u espressa. 4. Il-Ministru jagħmel regolamenti biex iwettaq id-dispożizzjonijiet ta’ din it-Taqsima. Il-Ministru jista’ jagħmel regolamenti biex jimplimenta u jwettaq b’mod aħjar id-dispożizzjonijiet ta’ din fit-Taqsima ta’ dan l-Att, u jista’, mingħajr preġudizzju għas-setgħa ġenerali preċedenti: (a) jistabbilixxi d-data tad-dħul fis-seħħ tad-dispożizzjonijiet ta’ din fit-Taqsima fir-rigward ta’ xi tribunal amministrattiv imsemmi fl-Ewwel Skeda li l-Ministru jista’ b’regolamenti jindika; (b) jagħmel dawk l-emendi, alterazzjonijiet, tħassir, revoki, korrezzjonijiet, bidliet u modifiki f’kull liġi prinċipali jew liġi sussidjarja bil-għan li jġib dik il-liġi primarja jew liġi sussidjarja konformi mad-dispożizzjonijiet ta’ din il-Taqsima ta’ dan l-Att u jista’ minn żmien għal żmien jaġġorna l-lista ta’ tribunali amministrattivi li hemm elenkati fl-Ewwel Skeda. TAQSIMA III It-Tribunal ta’ Reviżjoni Amministrattiva 5. Tribunal ta’ Reviżjoni Amministrattiva. Emendat: IV.2016.30. (1) Qiegħed jigi stabbilit skond id-dispożizzjonijiet ta’ din fit-Taqsima ta’ dan l-Atttribunal indipendenti u imparzjali, li jkun magħruf bħala t-Tribunal ta’ Reviżjoni Amministrattiva, bl-iskop li jkun jista’ jirrivedi atti amministrattivi istitwiti quddiem u skond dan l-Att jew kull liġi oħra, u bl-iskop tal-eżerċizzju ta’ kull kompetenza oħra attribwita lit-Tribunal ta’ Reviżjoni Amministrattiva b’din il-liġi, jew taħt din il-liġi, jew xi liġi oħra, kemm qabel kemm wara li jidħol fis-seħħ dan l-Att. (2) Kap. 12. Kap. 12. It-Tribunal ta’ Reviżjoni Amministrattiva ma jkollux kompetenza ġenerali li jirrevedi atti amministrattivi li jistgħu jiġu riveduti skont l-artikolu 469A tal-Kodiċi ta’ Organizzazzjoni u Proċedura Ċivili iżda jkollu l-kompetenza li jirrevedi dawk l-atti amministrattivi kif jista’ jiġi preskritt f’dan l-Att jew taħtu jew kull liġi oħra li tistabbilixxi l-kompetenza tat-Tribunal ta’ Reviżjoni Amministrattiva fuq xi klassi ta’ atti amministrattivi. 6. Il-prinċipji li jirregolaw it-Tribunal ta’ Reviżjoni Amministrattiva. It-Tribunal ta’ Reviżjoni Amministrattiva għandu jikkonforma ruħu mal-prinċipji ta’ mġiba amministrattiva tajba stabbiliti fl-artikolu 3. 7. Reviżjoni ta’ atti amministrattivi. Sostitwit: IV.2016.31. (1) It-Tribunal ta’ Reviżjoni Amministrattiva għandu jkun kompetenti li jirrivedi atti amministrattivi tal-amministrazzjoni pubblika fuq punti ta’ liġi u ta’ fatt. (2) Bla ħsara għad-dispożizzjonijiet tal-artikolu 5 u fejn xi liġi speċjali tassenja kompetenza li t-Tribunal ta’ Reviżjoni Amministrattiva u sakemm xi dispożizzjoini tal-liġi ma tippreskrivix xi terminu perentorju għall-preżentata ta’ xi talba għar-reviżjoni mit-Tribunal ta’ Reviżjoni Amministrattiva, talba biex jiġu riveduti atti ta’ amministrazzjoni tal-amministrazzjoni pubblika taħt dan l-Att għandha tiġi preżentata fi żmien sitt xhur mid-data meta l-parti interessata ssir taf jew setgħet issir taf b’dak l-att amministrattiv, liema minnhom ikun l-aktar kmieni. 8. Kif ikun magħmul it-Tribunal ta’ Reviżjoni Amministrattiva. (1) It-Tribunal ta’ Reviżjoni Amministrattiva jkun magħmul minn President li jippresjedi t-Tribunal. (2) Il-President ta’ Malta, li jaġixxi fuq il-parir tal-Prim Ministru, jista’ jaħtar iktar minn President wieħed fit-Tribunal ta’ Reviżjoni Amministrattiva, iżda f’kull każ partikolari joqgħod President wieħed biss. (3) President, meta jkun ex-Imħallef jew ex-Maġistrat, għandu jiġi maħtur għal perjodu ta’ erba’ sninu għandu jispiċċa minn din il-kariga meta jiskadi l-perjodu ta’ dik il-kariga. (4) President għandu jkun persuna li jokkupa jew kien jokkupa l-kariga ta’ mħallef jew maġistrat f’Malta. (5) Matul iż-żmien tal-ħatra, il-President ma jistax jitneħħa ħlief bl-istess modu għall-istess raġunijiet li għalihom jista’ jitneħħa maġistrat. (6) Fil-qadi tad-dmirijiet tagħha bħala President, dik il-persuna ma tkun taħt ebda direzzjoni jew kontroll ta’ xi persuna jew awtorità oħra. (7) Malli jinħatar President, huwa għandu jieħu ġurament fejn jaħlef li jeżamina u jiddeċiedi l-każijiet li jinġiebu quddiem u b’imparzjalità, ekwità u skond il-li [i. Il-ġurament jittieħed quddiem il-Qorti tal-Appell. (8) Il-warrants jew ordnijiet tat-Tribunal ta’ Reviżjoni Amministrattiva għandhom jiġu ffirmati mill-President. (9) Il-ġurament jiġi amministrat li x-xhieda mill-President jew mis-Segretarju tat-Tribunal ta’ Reviżjoni Amministrattiva jew minn xi persuna oħra li tista’ tiġi inkarigata b’ordni bil-miktub mill-President. (10) President tat-Tribunal jirċievi dik ir-rimunerazzjoni skond ma jista’ jiddetermina, minn żmien għal żmien, il-President ta’ Malta li jaġixxi skond il-parir tal-Prim Ministru b’ordni li jiġi ppubblikat fil-Gazzetta. Dik ir-rimunerazzjoni ma għandhiex tinbidel għad-detriment tal-President tat-Tribunal matul iż-żmien li jkun jokkupa dik il-kariga. 9. Sezzjonijiet tat-Tribunal ta’ Reviżjoni Amministrattiva. (1) Il-President ta’ Malta, li jaġixxi fuq il-parir tal-Prim Ministru, jista’ b’ordni jistabbilixxi sezzjonijiet tat-Tribunal ta’ Reviżjoni Amministrattiva, u jista’ jindika l-kategoriji ta’ każijiet li għandhom jiġu assenjati lil kull sezzjoni, u b’ordni sussegwenti jista’ jemenda, jirrevoka jew jissostitwixxi ordni bħal dik. (2) Il-President ta’ Malta, li jaġixxi fuq il-parir tal-Prim Ministru, jista’ jassenja lil President jew Presidenti biex joqgħod u fit-Tribunal ta’ Reviżjoni Amministrattiva jew sezzjoni jew għadd ta’ sezzjonijiet tat-Tribunal ta’ Reviżjoni Amministrattiva u jista’ jittrasferixxi lil President minn sezzjoni waħda tat-Tribunal ta’ Reviżjoni Amministrattiva għall-oħra. (3) Kap. 12. Kap. 12. Id-dispożizzjonijiet tal-Kodiċi ta’ Organizzazzjoni u Proċedura Ċivili li jirrigwardaw l-astensjoni u r-rikuża ta’ maġistrati għandhom japplikaw għall-astensjoni u r-rikuża ta’ President. (4) Meta President tat-Tribunal ikun ġie rikużat jew ikuna stjena milli joqgħod, jew ma jkunx jista’ toqgħod fil-kariga għal xi raġuni oħra, ikun President tat-Tribunal ieħor li jiġi surrogat minflok mill-President. 10. Elenki ta’ assistenti. (1) Fil-proċeduri li jsiru quddiemu, it-Tribunal ta’ Reviżjoni Amministrattiva għandu jkun assistit minn żewġ assistenti, maħtura skond dan l-artikolu, lit-Tribunal ta’ Reviżjoni Amministrattiva jkun jista’ jikkonsulta f’kull każ biex jasal għad-deċiżjoni tiegħu. (2) Il-konsultazzjoni ssir bil-miftuħ jew kamerlament u t-Tribunal ta’ Reviżjoni Amministrattiva ma jkunx marbut li joqgħod fuq il-parir tal-assi stenti tiegħu. (3) Iż-żewġ assistenti għandhom ikunu maħtura mill-President ta’ Malta, li jaġixxi fuq il-parir tal-Prim Ministru, minn fost persuni li fil-fehma tal-Prim Ministru jkollhom esperjenza preċedenti u kwalifiki speċjali f’xi qasam partikolari ta’ ħila, li jaqa’ taħt il-kompetenza tat-Tribunal ta’ Reviżjoni Amministrattiva. (4) Il-President ta’ Malta, li jaġixxi fuq il-parir tal-Prim Ministru, jista’ jinnomina elenki ta’ assistenti skond il-materja tal-kwistjoni u s-Segretarju għandu jagħżel żewġ assistenti minn kull elenku għal kull każ. (5) Il-President ta’ Malta, li jaġixxi fuq il-parir tal-Prim Ministru, jista’ minn żmien għal żmien iżid ma’ dan l-ordni jew ivarja biex jinkludi, jneħħi, jgħaqqad jew jibdel l-elenki eżistenti, skond il-każ. (6) Il-President ta’ Malta, li jaġixxi bil-parir tal-Prim Ministru, jista’ f’kull żmien jaħtar iktar minn żewġ persuni f’kull elenku bħala assistenti tat-Tribunal ta’ Reviżjoni Amministrattiva, iżda f’każ partikolari, ikunu żewġ persuni biss minn kull elenku li jistgħu jassistu lit-Tribunal f’xi kawża waħda. (7) L-uffiċċju ta’ assi stent tat-Tribunal ta’ Reviżjoni Amministrattiva jsir vakanti: (a) meta jiskadu erba’ snin mid-data tal-ħatra sakemm il-ħatra ma tiġix mġedda għal perjodu jew perjodi oħra ta’ erba’ snin; jew (b) meta jitneħħa mill-kariga bl-istess modu għall-istess raġunijiet bħal ma jista’ jitneħħa mill-kariġa maġistrat; jew (ċ) wara li dak l-assistent jagħmel talba bil-miktub f’dak is-sens li tkun indirizzata lill-Prim Ministru. (8) L-assistenti tat-Tribunal ta’ Reviżjoni Amministrattiva jistgħu jastjenu jew jiġu rikużati bl-istess modu għall-istess raġunijiet, li għalihom, skond il-liġi, maġistrat jista’ jastjeni jew jiġi rikużat. Kull kwistjoni dwar ir-raġuni tal-astensjoni jew ir-rikuża għandha tinqata’ mill-President tat-Tribunal. (9) Fl-eżerċizzju tal-funzjoni tiegħu jew tagħha, assistent tat-Tribunal ta’ Reviżjoni Amministrattiva ma jkun soġġett għad-direzzjoni jew il-kontroll ta’ ebda persuna oħra jew awtorità oħra ħlief dik tal-President tat-Tribunal ta’ Reviżjoni Amministrattiva. (10) Mal-ħatra tiegħu, assistent tat-Tribunal ta’ Reviżjoni Amministrattiva għandu jieħu l-ġurament tal-kariga. Dak il-ġurament għandu jittieħed quddiem il-President. (11) Assistent tat-Tribunal ta’ Reviżjoni Amministrattiva għandu jirċievi dik ir-rimunerazzjoni li l-President ta’ Malta, li jaġixxi fuq il-parir tal-Prim Ministru, jista’ b’ordni fil-Gazzetta jistabbilixxi minn żmien għal żmien. Dik ir-rimunerazzjoni ma tistax tiġi mibdula għad-detriment ta’ xi assistent matul il-perijodu fil-kariga tiegħu jew tagħha. 11. Is-seduti tat-Tribunal ta’ Reviżjoni Amministrattiva. (1) It-Tribunal ta’ Reviżjoni Amministrattiva għandu jżomm is-seduti tiegħu f’Malta u f’Għawdex f’dawk l-intervalli regolari li jidhirlu meħtieġa biex iħaffef ix-xogħol tiegħu. Il-jum u l-ħin ta’ kull seduta għandhom jiġu ffissati mill-President. (2) Il-Ministru għandu, b’avviż fil-Gazzetta, jsemmi kull bini fejn it-Tribunal ta’ Reviżjoni Amministrattiva għandu jżomm is-seduti tiegħu f’Malta u f’Għawdex. (3) Sakemm ma jkunux xort’oħra ġew eżentati mill-President, l-assistenti tat-Tribunal ta’ Reviżjoni Amministrattiva għandhom jattendu għas-seduti kollha ta’ dak it-Tribunal. 12. Ir-Reġistru tat-Tribunal ta’ Reviżjoni Amministrattiva. (1) Il-Ministru jista’ b’regolamenti jistabbilixxi r-reġistru tat-Tribunal ta’ Reviżjoni Amministrattiva u l-funzjonijiet tiegħu, u bl-istess regolamenti jaħtar lil dawk l-uffiċjali li jistgħu jkunu meħtieġa biex dak it-Tribunal ikun jista’ jaħdem. L-atti kollha tat-Tribunal ta’ Reviżjoni Amministrattiva għandhom jiġu ppreżentati fir-reġistru msemmi f’dan is-subartikolu. (2) L-atti tat-Tribunal ta’ Reviżjoni Amministrattiva għandhom ikunu aċċessibbli għal kulħadd, u kopji tagħhom jingħataw bi ħlas tad-dritt stipulat lil kull min jitlobhom. (3) L-atti tat-Tribunal ta’ Reviżjoni Amministrattiva għandhom ikunu depożitati u miżmumin f’dawk l-arkivji li l-Ministru jista’ jsemmi b’regolamenti magħmulin taħt dan l-artikolu. 13. Id-dmirijiet tas-Segretarju. (1) Is-Segretarju tat-Tribunal ta’ Reviżjoni Amministrattiva għandu jkun responsabbli għat-tmexxija tar-reġistru. Is-Segretarju għandu wkoll jaqdi dawk id-dmirijiet l-oħra kollha li jiġu fdati lilu jew lilha taħt dan l-Att jew regoli magħmulin taħt l-istess Att. (2) Is-Segretarju għandu jaqdid mirijiet u skond id-dispożizzjonijiet tal-Kodiċi ta’ Organizzazzjoni u Proċedura Ċivili [żaħ. 14. Id-dehra quddiem it-Tribunal ta’ Reviżjoni Amministrattiva. (1) Il-partijiet jistgħu jidhru quddiem it-Tribunal ta’ Reviżjoni Amministrattiva personalment jew inkella jkunu rappreżentati minn avukat, prokuratur legali jew xi persuna oħra. (2) Il-partijiet jistgħu jkunu assistiti minn avukat, prokuratur legali jew minn xi persuna oħra. 15. Il-proċedura fit-Tribunal ta’ Reviżjoni Amministrattiva. Kap. 12. (1) Id-dispożizzjonijiet tal-artikoli 21, 22 u 23 tal-Kodiċi [żaħ ta’ Organizzazzjoni u Proċedura Ċivili għandhom japplikaw għat-Tribunal ta’ Reviżjoni Amministrattiva. (2) Il-proċedimenti fit-Tribunal ta’ Reviżjoni Amministrattiva għandhom jibdew bil-preżentata ta’ rikors. Ir-rikorrent għandu jippreżenta rikors fir-Reġistru tat-Tribunal ta’ Reviżjoni Amministrattiva. Dan ir-rikors għandu jkun fih: (a) dikjarazzjoni ċara u korretta tas-suġġett u r-raġuni għat-talba; (b) it-talba jew it-talbiet; (ċ) esposizzjoni ċara u dettaljata tal-fatti tal-każ, kif ikun jafhom ir-rikorrent; (d) l-isem tax-xhieda lir-rikorrent ikun biħsiebu jħarrek, inkluż it-taħrik tal-kontroparti, bid-dikjarazzjoni fir-rigward ta’ kull xhud tal-prova lir-rikorrent ikun biħsiebu jagħmel permezz tagħhom; u (e) ir-rimedju li jkun qiegħed jintalab, bl-ispejjeż kontra l-amministrazzjoni pubblika. (3) Ir-rikors għandu jiġi notifikat lill-amministrazzjoni pubblika mhux iktar tard minn ħames tijiem utli mid-data tal-preżentata. Id-dispożizzjonijiet tal-artikolu 3 fejn għandhom x’jaqsmu mal-ispeditezza tal-proċeduri għandhom jiġu osservati fil-każ tar-risposta. (4) L-amministrazzjoni pubblika għandha tippreżenta rrisposta tagħha fi żmien għoxrin jum mid-data tan-notifika tar-rikors, sakemm ma tkunx biħsiebha tammettit-talba. (5) Meta l-amministrazzjoni pubblika tkun biħsiebha tammettit-talba, kollha kemm hi u bla ebda kondizzjoni, hija għandha tippreżenta nota f’dak is-sens. Jekk ir-rikorrent jiddikjara, permezz ta’ nota ppreżentata fi żmien għoxrin jum min-notifika tan-nota ta’ ammissjoni tat-talba mill-amministrazzjoni pubblika, lir-rimedju mogħti mill-amministrazzjoni pubblika huwa wieħed sodisfaċenti, it-Tribunal għandu jastjieni milli jkompli jieħu konjizzjoni tal-każ. (6) Jekk ir-rikorrent ma jkunx sodisfatt bir-rimedju mogħti mill-intimat, kemm jekk għalkollox kemm jekk biss f’parti, jew jekk l-amministrazzjoni pubblika tkun biħsiebha tikkontesta t-talba kollha kemm hi u bla ebda kondizzjoni, l-amministrazzjoni pubblika għandha tippreżenta risposta li jkun fiha: (a) dawk l-eċċezzjonijiet li jitqiesu bħala li jkunu ġew rinunzjati jekk ma jitqajmux qabel il-kontestazzjoni tal-kawża; (b) dikjarazzjoni ċara u korretta tal-eċċezzjonijiet fuq il-meritu tat-talba jew tat-talbiet, fejn issir referenza għad-dispożizzjonijiet tal-liġi li taħthom tkun ittieħdet id-deċiżjoni; (ċ) esposizzjoni ċara u dettaljata tal-fatti tal-każkif tafhom l-amministrazzjoni pubblika, fejn tiċħad, tammetti jew tispjega ċ-ċirkostanzi ta’ fatt dikjarati fir-rikors; (d) l-isem tax-xhieda lir-rikorrent ikun biħsiebu jħarrek, inkluż it-taħrik tal-parti l-oħra, bid-dikjarazzjoni fil-każ ta’ kull xhud tal-prova li jkun biħsiebu jagħmel permezz tax-xiehda ta’ kull wieħed minnhom; (e) it-talba li l-amministrazzjoni pubblika tiġi liberata mill-osservanza bl-ispejjeż kontra r-rikorrent. (7) Meta t-talba tkun kontestata, it-Tribunal għandu jiffissa l-jum għas-smigħ. (8) It-Tribunal għandu, bla ħsara għad-dispożizzjonijiet ta’ dan l-Att jew ta’ kull liġi oħra li tkun tapplika u li tirregola l-proċedura tat-Tribunal, jirregola l-proċeduri tiegħu nnifsu. 16. Il-Ministru jista’ jagħmel regolamenti biex jimplimenta d-dispożizzjonijiet ta’ din it-Taqsima. (1) Il-Ministru jista’ jagħmel regolamenti biex jimplimenta u jagħti effett aħjar li d-dispożizzjonijiet ta’ din fit-Taqsima ta’ dan l-Att u jista’, mingħajr preġudizzju għas-setgħa ġenerali preċedenti, jistabilixxi l-jum tad-dħul fis-seħħ tad-dispożizzjonijiet ta’ din fit-Taqsima ta’ dan l-Att fir-rigward tal-amministrazzjoni pubblika u tat-tribunali amministrattivi li l-Ministru jista’ jispeċifika b’regolamenti. (2) Il-Ministru jista’ wkoll jagħmel regolamenti biex it-Tribunal ta’ Reviżjoni Amministrattiva jiffunzjona aħjar, u jista’, mingħajr preġudizzju għall-mod ġenerali ta’ dan, jagħmel regolamentili: (a) jistabbilixxu l-proċedura quddiem it-Tribunal ta’ Reviżjoni Amministrattiva; (b) jistabbilixxu l-proċedura ta’ appelli minn deċiżjonijiet tat-Tribunal ta’ Reviżjoni Amministrattiva; (ċ) jistabbilixxu il-formoli li għandhom jintużaw fil-proċeduri quddiem it-Tribunal ta’ Reviżjoni Amministrattiva; (d) jistabbilixxu l-formoli li għandhom jintużaw fil-proċeduri ta’ appell mit-Tribunal ta’ Reviżjoni Amministrattiva; (e) jistabbilixxu r-rati tal-ispejjeż fil-proċeduri quddiem it-Tribunal ta’ Reviżjoni Amministrattiva; (f) jistabbilixxu d-drittijiet tar-reġistru tat-Tribunal ta’ Reviżjoni Amministrattiva; (g) jistabbilixxu d-drittijiet tal-avukati, prokuraturi legali u persuni oħra li jirrappreżentaw jew jassistu quddiem it-Tribunal ta’ Reviżjoni Amministrattiva; (h) jistabbilixxu d-dmirijiet tas-Segretarju fir-rigward tat-Tribunal ta’ Reviżjoni Amministrattiva; (i) Kap. 12. Kap. 12. jistabbilixxu liema dispożizzjonijiet tal-Kodiċi ta’ [żaħ Organizzazzjoni u Proċedura Ċivili, jekk ikun hemm, li ma ġewx imsemmija f’dan l-Att, jekk hemm, għandhom japplikaw għall-proċedura quddiem it-Tribunal ta’ Reviżjoni Amministrattiva; (j) jordnaw kull ħaġa li tista’ jew għandha tiġi ordnata skonddin fit-Taqsima ta’ dan l-Att. 17. Notifika ta’ atti ġudizzjarji. Kap. 12. In-notifika ta’ atti ġudizzjarji skonddin fit-Taqsima ta’ dan l-Att għandha ssir bil-mod maħsub għan-notifika ta’ atti ġudizzjarji fil-Kodiċi ta’ Organizzazzjoni u Proċedura Ċivili, sakemm il-Ministru, b’regolamenti magħmulin bis-saħħa ta’ dan l-artikolu, ma jiddisponix xort’oħra. 18. Il-benefiċċju ta’ għajnuna legali. Kap. 12. Id-dispożizzjonijiet tal-Kodiċi ta’ Organizzazzjoni u [żaħ Proċedura Ċivili dwar il-benefiċċju tal-għajnuna legali għandhom japplikaw għal partijiet fi proċeduri quddiem it-Tribunal ta’ Reviżjoni Amministrattiva, sakemm dawn ikunu persuni li jistgħu jibbenefikaw fis-sens ta’ dawk id-dispożizzjonijiet. 19. L-ispejjeż tal-amministrazzjoni tat-Tribunal ta’ Reviżjoni Amministrattiva. L-ispejjeż konnessi mal-amministrazzjoni tat-Tribunal ta’ Reviżjoni Amministrattiva u r-rimunerazzjoni dovuta lill-President u lill-assi stenti tal-elenku, għandhom jitħallsu mill-Fond Konsolidat mingħajr il-ħtieġa ta’ ebda approprjazzjoni oħra. 20. Is-setgħat tat-Tribunal Amministrattiv ta’ Reviżjoni. Kap. 12. Kap. 12. (1) It-Tribunal ta’ Reviżjoni Amministrattiva għandu jkollu l-istess setgħat li huma vestiti fil-Prim’Awla tal-Qorti Ċivili mill-Kodiċi ta’ Organizzazzjoni u Proċedura Ċivili. (2) L-eżekuzzjoni tad-deċiżjonijiet tat-Tribunal Amministrattiv ta’ Reviżjoni, skond kif provdut fil-Kodiċi ta’ Organizzazzjoni u Proċedura Ċivili, tkun vestita fit-Tribunal ta’ Reviżjoni Amministrattiva nnifsu. (3) It-Tribunal ta’ Reviżjoni Amministrattiva jista’, permezz tal-President, iħarrek lil kull persuna biex tidher quddiemu u tagħti x-xiehda tagħha u ġġib magħha dokumenti, u l-President ikollu s-setgħa li jamministra l-ġurament. 21. Il-Ministru jagħmel regolamenti biex iwettaq id-dispożizzjonijiet ta’ din it-Taqsima. Il-Ministru jista’ jagħmel regolamenti biex jimplimenta u jwettaq b’mod aħjar id-dispożizzjonijiet ta’ din fit-Taqsima ta’ dan l-Att, u jista’, mingħajr preġudizzju għas-setgħa ġenerali preċedenti jagħmel dawk l-emendi, alterazzjonijiet, tħassir, revoki, korrezzjonijiet, bidliet u modifiki f’kull liġi jew regolament bil-għan li jġib dik il-liġi jew dak ir-regolament konformi mad-dispożizzjonijiet ta’ din fit-Taqsima ta’ dan l-Att. TAQSIMA IV Appelli minn deċiżjonijiet tat-Tribunal ta’ Reviżjoni Amministrattiva 22. Dritt ta’ appell. (1) Kull parti fil-proċeduri quddiem it-Tribunal ta’ Reviżjoni Amministrattiva li tħoss ruħha a ggravata b’deċiżjoni ta’ dak it-Tribunal tista’ tappella quddiem il-Qorti tal-Appell fil-kompetenza tagħha superjuri jew dik inferjuri. (2) Il-kompetenza tal-Qorti tal-Appell biex tisma’ u tiddeċiedi appell minn deċiżjoni tat-Tribunal ta’ Reviżjoni Amministrattiva tkun dik stabbilita fit-Tieni Skeda: Iżda l-Ministru jista’ jagħmel regolamenti biex jimplimenta u jwettaq b’mod aħjar dawk id-dispożizzjonijiet ta’ din fit-Taqsima ta’ dan l-Att, u jista’, mingħajr preġudizzju għas-setgħa ġenerali preċedenti, jagħmel dawk l-emendi, alterazzjonijiet, tħassir, revoki, korrezzjonijiet, bidliet u modifiki fit-Tieni Skeda u f’kull liġi primarja jew liġi sussidjarja bil-għan li jġib dik l-Iskeda jew liġi primarja jew liġi sussidjarja konformi mad-dispożizzjonijiet ta’ din fit-Taqsima ta’ dan l-Att u jista’ minn żmien għal żmien iżid kull referenza oħra li jrid għal-leġislazzjoni fit-Tieni Skeda u li ma tkunx qabel imsemmija f’dik it-Tieni Skeda. (3) Dak l-appell għandu jinġieb quddiem il-Qorti tal-Appell permezz ta’ rikors preżentat fir-Registru ta’ dik il-Qorti fi żmien għoxrin jum mill-ġurnata li tkun ingħatat id-deċiżjoni. (4) Flimkien ma’ dak ir-rikors tal-appell għandu jsir il-ħlas ta’ dritt komplessiv tar-registru tal-appell skond ma jista’ jippreskrivi l-Ministru responsabbli għall-ġustizzja b’konsultazzjoni mal-Ministru responsabbli għall-finanzi. Dak id-dritt għandu jkopri d-drittijiet kollha tar-Registru, inklużi dawk intaxxati mir-Reġistratur, Qrati Ċivili u Tribunali, meta s-sentenza fina li tingħata fil-qorti bil-miftuħ. (5) Meta jkun hemm żewġ partijiet, l-appell għandu jiġi ppreżentat duplikat permezz ta’ rikors. Meta jkun hemm iktar minn żewġ partijiet f’appell quddiem it-Tribunal ta’ Reviżjoni Amministrattiva, ir-rikors tal-appell għandu jiġi preżentat f’daqstan t kopji daqskemm ikun hemm partijiet f’dak l-appell. (6) Kap. 12. Kap. 12. Ir-rikors tal-appell għandu jiġi preżentat fir-Reġistru kompetenti skond ma hemm fil-Kodiċi ta’ Organizzazzjoni u [żaħ Proċedura Ċivili [żaħ. (7) Ir-Reġistratur, Qrati Ċivili u Tribunali, għandu, meta jirċievi r-rikors tal-appell, jinnotifika kopja tal-istess rikors tal-appell lill-parti jew partijiet lill-oħra. (8) L-appellat jew l-appellati għandhom jippreżentaw ir-risposta tagħhom fi żmien għoxrin ġurnata minn notifika tal-appell. Flimkien ma’ dawk ir-risposti għandu jsir ħlas ta’ dritt tar-reġistru komplessiv skond ma jista’ jiġi ordnat mill-Ministru responsabbli għall-ġustizzja f’konsultazzjoni mal-Ministru responsabbli għall-finanzi. Dan id-dritt għandu jkopri d-drittijiet kollha tar-reġistru, inklużi dawk intaxxati mir-Reġistratur, Qrati Ċivili u Tribunali, meta tingħata s-sentenza finali fil-qorti bil-miftuħ. (9) Meta jiġi ppreżentat appell fil-Qorti tal-Appell kif hawn qabel imsemmi, dak l-appell u r-risposta jew risposti relattivi għandhom jiġu referiti mir-Reġistratur, Qrati Ċivili u Tribunali, lill-Qorti tal-Appell. 23. Setgħat tal-Qorti tal-Appell. (1) Il-Qorti tal-Appell ikollha s-setgħa, fil-ġudizzju tagħha, li tikkonferma, tirrevoka jew tibdel id-deċiżjoni li minnha jkun sar l-appell u li tagħti dawk l-ordnijiet li tikkunsidra li jkunu xierqa. (2) Id-dispożizzjonijiet li jirregolaw il-Qorti tal-Appell fil-Kodiċi ta’ Organizzazzjoni u Proċedura Ċivili għandhom japplikaw għall-Qorti tal-Appell meta din tkun qegħda tisma’ appelli minn deċiżjonijiet tat-Tribunal ta’ Reviżjoni Amministrattiva. (3) Bla ħsara għad-dispożizzjonijiet preċedenti u ta’ kull liġi oħra applikabbli, il-Qorti tal-Appell għandha tirregola l-proċeduri tagħha nnifisha. TAQSIMA V Dispożizzjonijiet Mixxellanji 24. Dispożizzjoni ta’ riserva u transitorja. (1) Mad-dħul fis-seħħ tat-Taqsimiet III u IV ta’ dan l-Att, il-proċeduri kollha pendenti quddiem dawk il-persuni, korpi jew tribunali amministrattivi li kienu kompetenti qabel id-dħul fis-seħħ tal-artikolu 25, għandhom jiġu assenjati lit-Tribunal ta’ Reviżjoni Amministrattiva għad-deċiżjoni tiegħu u għandhom jiġu regolati bid-dispożizzjonijiet tal-imsemmija Taqsimiet III u IV ta’ dan l-Att; u l-Ministru jista’ jistabilixxi dati differenti għad-dħul fis-seħħ tat-Taqsimiet III u IV ta’ dan l-Att fir-rigward ta’ persuni, korpi utribunali amministrattivi differenti msemmija fl-artikolu 25. (2) Ebda ħaġa fis-subartikolu (1) ma għandha tirrendi invalidaxi proċedura, kemm jekk miktuba kemm jekk bil-fomm, li setgħet saret qabel id-dħul fis-seħħ ta’ dan l-Att u li kienet valida skond il-liġi li kienet fis-seħħ meta din tkun saret. (3) It-Tribunal ta’ Reviżjoni Amministrattiva għandu jifformola u jagħti dawk id-digrieti li jistgħu jkunu meħtieġa biex jirregola dawk il-proċeduri mhux deċiżi li jkunu pendenti quddiem dawk il-persuni, korpi utribunali amministrattivi msemmija fis-subartikolu (1) qabel id-dħul fis-seħħ ta’ dan l-artikolu u li jkunu ġew assenjati fid-data tad-dħul fis-seħħ ta’ dan l-artikolu li t-Tribunal ta’ Reviżjoni Amministrattiva, biex dan it-Tribunal ikun jista’ jġib dawn il-proċeduri konformi mad-dispożizzjonijiet tat-Taqsima III ta’ dan l-Att: Iżda, minkejja d-dispożizzjonijiet ta’ dan l-artikolu l-proċeduri pendenti quddiem dawk il-persuni, korpi utribunali amministrattivi msemmija fis-subartikolu (1) li jkunu ġew differiti għas-sentenza jew għat-trattazzjoni finali bil-fomm jew permezz ta’ sottomissjonijiet bil-miktub fid-data tad-dħul fis-seħħ ta’ dan l-artikolu, għandhom jibqgħu jinstemgħu u jiġu deċiżi mill-istess persuni, korpi utribunali amministrattivi u mhux mit-Tribunal ta’ Reviżjoni Amministrattiva. (4) Mingħajr preġudizzju għall-ġeneralità ta’ kif jiddisponi s-subartikolu (1), xi President wieħed jew iktar li normalment joqogħdu fit-Tribunal ta’ Reviżjoni Amministrattiva jew f’xi sezzjoni tiegħu, għandhom jieħdu konjizzjoni tal-proċeduri kollha pendenti quddiem dawk il-persuni, korpi jew tribunali amministrattivi msemmija f’dak is-subartikolu u li jiġu assenjati mill-ġdid li t-Tribunal ta’ Reviżjoni Amministrattiva. Is-Segretarju tat-Tribunal ta’ Reviżjoni Amministrattiva għandu jiżgura li l-proċeduri kollha pendenti quddiem il-persuni, korpi utribunali amministrattivi msemmija fis-subartikolu (1) jiġu assenjati lil dik is-sezzjoni tat-Tribunal ta’ Reviżjoni Amministrattiva li tkun ser tieħu konjizzjoni ta’ dawk il-proċeduri. (5) Kap. 12. Kap. 12. Appelli li jkunu saru lill-Qorti tal-Appell minn deċiżjonijiet ta’ xi persuna, korp jew tribunal amministrattiv, qabel id-dħul fis-seħħ tal-artikolu 25 għandhom jibqgħu jinstemgħu mill-istess Qorti sakemm jiġu hekk deċiżi, u d-dispożizzjonijiet tal-Kodiċi ta’ Organizzazzjoni u Proċedura Ċivili għandhom jibqgħu japplikaw għalihom. 25. Ġurisdizzjoni. (1) Din id-dispożizzjoni għandu jkollha effett bla ħsara għad-dispożizzjonijiet tal-artikolu 24. (2) It-Tribunal ta’ Reviżjoni Amministrattiva għandu minn issa ’l quddiem ikollu l-kompetenza li kellhom il-persuni, korpi utribunali amministrattivi msemmija fil-liġijiet elenkati fit-Tielet